2015 முதல் 2017-ம் ஆண்டின் இறுதி வரையிலும் நடத்திய ஆய்வு முடிவுகளை ஆராய்ந்த டையமண்டின் ஆராய்ச்சிக் குழு, தற்போது ஆய்வறிக்கையை வெளியிட்டுள்ளது. அதன்படி, அவர்கள் 2016-ம் ஆண்டில் மட்டும் 85 திமிங்கிலச் சுறாக்களைக் கண்காணித்துள்ளனர். மொத்தம் 240 சுறாக்களை அவர்கள் கண்காணித்துள்ளார்கள். இந்த வகைக் கடலினம் வாழும் ஆப்பிரிக்கக் கடல் பிராந்தியத்தின் மற்ற பகுதிகளில் கிடைத்ததைவிட இது அதிகம். இந்த 240 மீன்களுமே தனித்தனியாகக் கவனிக்கப்பட்டுள்ளது. ஆப்பிரிக்க யானையின் எடையில் மூன்று மடங்கு அதிக எடைகொண்டவை. ஒரு பள்ளிப் பேருந்து அளவுக்குப் பெரியதாக இருந்தாலும்கூட (பள்ளிப் பேருந்து குறைந்தது 36 அடி நீளமுடையது, ஓர் இளம் திமிங்கிலச் சுறா, 33 அடிவரை நீளமுள்ளது) இவை சீக்கிரத்தில் நம் கண்ணில் சிக்கிவிடாது. மிகவும் எச்சரிக்கையாக யாரிடமும் சிக்காமல் நழுவிவிடும். இத்தகைய மீன் இனத்தைச் சேர்ந்த 240 மீன்கள் மனிதர்களின் தொடர்ச்சியான கண்காணிப்பில் இருந்துள்ளது என்றால், அங்கு அதில்லாமல் மேலும் அதிகமான திமிங்கிலச் சுறாக்கள் இருக்க வேண்டும். அங்கு இன்னும் பல நூறுகளில் அவை இருக்கலாமென்று நம்பப்படுகிறது.